 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

3786/I/11.10.2017

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere acordului de mediu adresate de

**Comuna Zetea**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 10.10.2017, că proiectul **“*Reabilitarea drumurilor forestiere din Comuna Zetea*”** propus a fi realizată în extravilanul comunei Zetea, f.nr., **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. o parte din amplasamentul proiectului (drumul Filio pe o lungime de 2291 m, drumul Veresbükk pe o lungime de 2140 m, drumul Fehéres-Melegárok pe o lungime de 2270 m, drumul 137D pe o lungime de 526 m) se află în situl de importanță comunitară ROSCI0090 „Harghita Mădăraș” și în aria de protecție specială avifaunistică ROSPA0034 „Depresiunea și Munţii Ciucului”.
2. amplasamentul proiectului se află în extravilanul comunei Zetea, f.nr. într-o zonă cu terenuri forestiere
3. în vecinătatea amplasamentului există habitate ocrotite enumerate în Formularul Standard Natura 2000 pentru ROSCI0090 „Harghita Mădăraș” mai ales habitatul de 6430 Comunități de lizieră cu ierburi înalte higrofile, habitate specifice speciei *Bombina variegata* și specii ocrotite enumerate în Formularul Standard Natura 2000 pentru ROSPA0034 „Depresiunea și Munţii Ciucului”, mai ales speciile de păsări dependente de păduri.
4. punctul de vedere nr. 91 din 11.10.2017 emisă de custodele ROSCI0323 și ROSPA0034, respectiv de către ASOCIAȚIA MICROREGIONALĂ POGÁNY-HAVAS
5. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Condiţiile de realizare a proiectului:**

* respectarea prevederilor din Planul de Management și Regulamentul sitului ROSCI0090 Harghita Mădăraș
* este interzisă amplasarea de platforme primare de lemn în habitatul 6430 Comunități de lizieră cu ierburi înalte higrofile și în zonele favorabile pentru *Bombina variegata*
* delimitarea platformelor primare pentru materialul lemnos exploatat din 200-200 m
* utilizarea barierelor în sectoarele de drum care se află în arii naturale protejate

Proiectul propus nu necesită parcurgerea celorlalte etape ale procedurii de evaluare adecvată.

**p/ ŞEF SERVICIU C.F.M.,** ing. Szabó Szilárd

Întocmit, geogr. Mihály István